open-index/open-wikipedia-markdown huggingface dataset:
Vazelina Hjulkalender

***Vazelina Hjulkalender*** er en norsk julekalender og komiserie med Vazelina Bilopphøggers som ble sendt på TV 2 i 2000. Handlingen er lagt til ei norsk bygd der et fasjonabelt høyfjellshotell og et lokalt bilopphuggeri står i sentrum for handlingen. Hotellets rike eiere mener at bilopphuggeriet ødelegger utsikten, forpester luften og lager støy, og ønsker derfor å legge det ned. Samtidig med dette har julenissen falt gjennom et hull i ozonlaget og sleden hans er blitt ødelagt. Han har landet like ved huggeriet, og Vazelina ønsker å hjelpe ham.  Serien inneholder flere musikalske innslag med Vazelina Bilopphøggers. I tillegg til medlemmene i Vazelina har også Hilde Lyrån og Maj Britt Andersen sentrale roller.

*Vazelina Hjulkalender* ble først sendt i forkant av jula 2000. Den ble sendt i reprise i 2002, 2005, 2009, 2021, 2023,2024 og 2025. Første gang serien ble sendt hadde de elleve første episodene i gjennomsnitt 672 000 seere. 

Serien ble produsert av Rubicon TV. Mesteparten ble spilt inn på Airport Studios på Fornebu.
Serien hadde et budsjett på  kroner.

## Handling
Historien starter med at julenissen faller gjennom et hull i ozonlaget og havner på høggeritomta. Nissens slede er ødelagt og nissen selv har fått et lite hukommelsestap. Barna kan ikke få julegaver om han ikke får reparert sleden og kommet seg opp i luften igjen.

I den første episoden blir man introdusert til Inga Toppen, adm.dir. på Blazerfjell Panorama Apartments. Dette er et høyfjellshotell som ligger like over høggeritomten. Her har flere rikfolk kjøpt andeler, men de blir opprørt når de oppdager at høggeriet ødelegger utsikten, forgifter luften med fyring av bildekk og at Vazelina-gutta dessuten forstyrrer høyfjellsfreden ved å spille høy musikk.

Synnøve eier det lille gårdsbruket Glenna som leier ut høggeriet til Vazelina-gutta. Hun jobber som vaskedame på Blazerfjell, og når Inga får høre om dette, blir hun fratatt jobben inntil hun sier opp leieavtalen med høggerne.

## Rolleliste

## Referanser


## Eksterne lenker
* 
*  *[https://www.themoviedb.org/tv/96206-vazelina-hjulkalender Vazelina Hjulkalender]* på The Movie Database
*  *[https://filmfront.no/utgivelse/1380/vazelina-hjulkalender Vazelina Hjulkalender]* på FilmFront
*  *[https://www.youtube.com/watch?v=C2GhZwfdgOY Vazelina Hjulkalender]* på YouTube.com
Vertshuset Den Gyldne Hale

***Vertshuset Den Gyldne Hale*** er en norsk julekalenderserie som gikk på NRK Fjernsynet i 1989. Alle skuespillerne snakket både norsk og tegnspråk (tegn til tale).

Manus til serien var skrevet av Grete Høien og Gudny Hagen. Grete Høien var også regissør av serien. Hun har uttalt til Dagbladet Magasinet av alle serier hun har jobbet med er hun mest stolt av Vertshuset Den Gyldne Hale. Gudny Hagen står bak flere TV-serier for barn, og har tidligere arbeidet som førskolelærer for hørselshemmede barn.

Programmet gikk i reprise i 1994.

## Rolleliste

## Referanser


## Eksterne lenker
* 
*  Vignett fra 1989 - YouTube.com
Loganair

**Loganair** er et britisk flyselskap med hovedbase på Glasgow internasjonale lufthavn (GLA) i Skottland. Loganair foretar flygninger i Flybes navn i Skottland og til Orknøyene, Shetland, Hebridene, Nord-Irland og Irland.

## Destinasjoner
Loganairs destinasjoner (per mai 2019):

### 

* Brussel

### 

* Esbjerg

### 

* Bournemouth
* Bristol
* Carlisle 
* Kingston upon Hull
* London
* Manchester
* Newcastle 
* Norwich

### 

* Düsseldorf

### 

* Guernsey

### 

* Isle of Man

### 

*Jersey

### 

* Belfast
* Derry

### 

* Bergen
* Oslo
* Stavanger

### 

* Dublin
*Donegal

### 

* Aberdeen
* Barra
* Benbecula
* Campbeltown
* Dundee
* Eday
* Edinburgh
* Fair Isle
* Glasgow
* Inverness
* Islay
* Kirkwall
* North Ronaldsay
* Papa Westray
* Sanday
* Sumburgh
* Stornoway
* Stronsay
* Tiree
* Westray
* Wick

## Flyflåte
Dette er flåten til Loganair (pr mai 2019):

## Trivia

*Loganair har verdens korteste regelmessige flyrute. Den tar to minutter og går mellom Westray og Papa Westray.
*Flygningen til Barra i Ytre Hebridene er avhengig av tidevannet, siden rullebanen er på en sandstrand.

## Referanser


## Eksterne lenker
*
Hjortø

**Hjortø** er en øy i Svendborg kommune i Danmark. Øya ligger i det Sydfynske Øhav og dekker et areal på 0,90 km². Den har 7 innbyggere (2024).

Det er fergeforbindelse fra Svendborg med plass til maksimalt tolv passasjerer.

## Referanser




## Eksterne lenker
*
Ktesifon

**Ktesifon** (persisk: تیسفون / *Tisfun*), også kalt **Seleukia-Ktesifon**, er en ruinby som ligger på østsiden av elven Tigris, ca. 30&nbsp;km sørøst for Bagdad i Irak. Den mest iøynefallende bygningsstrukturen som gjenstår i dag er Ktesifons store buegang (Taq-e Kasra), Hvelvingen (Ktesifonporten) er den største buegangen i enkeltspenn av uarmert murstein i verden.

Byen ble bygget i det første århundre e.Kr. nær restene av en tidligere by – Opis. Ktesifon var hovedsete for de persiske rikene Partia og dets etterfølger Sasanideriket. På motsatte side av Tigris lå den greske byen Seleukia. Ktesifon var en av de største byene i oldtidens Mesopotamia, og i 570 e.Kr. var byen den største i verden, inntil den ble erobret av muslimene i 637 under de islamske erobringene og dens betydning var over.

Under felttoget i Mesopotamia under første verdenskrig fant et stort slag mellom engelskmenn og tyrkerne sted i Ktesifon 22.–25. november 1915, som endte uavklart da begge parter trakk sine styrker ut fra slagstedet. Det endelige utfall av krigen ble Iraks løsrivelse fra Det osmanske rike, og senere landets selvstendighet.

## Etymologi
Romernes latinske navn *Ctesiphon* er overtatt fra det greske *Ktēsiphôn* (), en hellenistisk utgave av et lokalt navn som har blitt rekonstruert som *Tisfōn* eller *Tisbōn*. I iranskspråklige tekster fra Sasaniderikets tid er det stavet som *tyspwn* (noe som kan bli lest som *Tīsfōn*, *Tēsifōn*, etc.) i partisk, på mellompartisk og i kristneKristendom| sogdiske tekster (på syrisk alfabet). Nypersisk form er *Tīsfūn* (تیسفون).

## Referanser


## Litteratur
* Streck, M. (1917): «Seleucia und Ktesiphon» i: *Der Alte Orient*, **16**, 1–64.
* Morony, Michael (2009): «MADĀʾEN» i: *Encyclopaedia Iranica*.
Maeshowe

**Maeshowe** (eller **Maes Howe**) er en forhistorisk gravhaug med en ganggrav med på øya Mainland i den skotske øygruppen Orknøyene. Maeshowe, De stående steiner ved Stenness, Ring of Brodgar og Skara Brae ble tatt opp på UNESCOs verdensarvliste i 1999 under felles navn Heart of Neolithic.

## Beskrivelse
Selve gravhaugen er påbegynt ca. 3000 år f.kr. og bygget i flere stadier. Nåværende utseende, med en jordhaug på 35 meter i diameter og en høyde på ca. 7 meter, et indre kammer, ytre voll og vanngrav rundt, antas å ha blitt bygget rundt 1500 f.Kr.. Inn til kammeret går det en 11 meter lang, stensatt passasje i form av en lav gang. At haugen ble bygget slik at man kunne gå ut og inn av den åpner for flere tolkninger av hvorfor gravhaugen er konstruert slik. Det er også gjort mange relativt nye funn fra andre steder på Orknøyene som gir stadig mer innsikt i gravriter og dødskult i yngre stenalder og bronsealder på Orknøyene.
 
## Norrøn fest i haugen
Det er ukjent når haugen er gått ut av bruk, men like etter at St. Magnuskatedralen i Kirkwall sto ferdig, forteller *[[Orknøyingenes saga]]* om et norrønt «blot», eller mer nøyaktig en heftig fest som ble gjennomført inne i kammeret på «Orkhaug». Orknøyjarlen Harald Maddadsson og følget hans søkte ly der i flere dager; «de var inne i Orkhaug så lenge uværet varte, og der ble to av mennene gale for dem, og det heftet dem veldig», forteller nevnte saga.

Om dette virkelig *er* Maeshowe, om det har skjedd og når det i så fall var, blir spekulasjoner, men det er sjelden man har så godt sammenfall mellom en sagatekst og konkrete, arkeologiske funn som i dette tilfelle.

## Korsfarere
Følget til Harald jarl av Orknøyene skrev faktisk ned mange tekster mens de var inne i haugen. På stenveggene i kammeret kan det leses et tredvetalls norrøne runeinskripsjoner som forteller både om legender om en skatt knyttet til haugen, matservering til «selskapet» som festet og forskjellige former for seksuell aktivitet som har pågått i de små sidekamrene inne i haugen. Det opplyses også at det var korsfarere som var på vei enten til eller fra Jerusalem som brøt seg inn i haugen: «Jorsalamenn brutu haug denna».

Ifølge *Orknøyingenes saga* reiste Ragnvald Kale til Jerusalem med den norske Erling jarl i årene rundt 1150–1153. Runeinskripsjonene i Maeshowe settes derfor av mange historikere og runologer i forbindelse med denne reisen.

## Referanser


## Se også
* Ring of Brodgar
* Skara Brae

## Eksterne lenker
* Side om Meashowe , *Orkneyjar.com*
* Winter Solstice Webcam, *Meashowe.co.uk*
Faaborg

**Faaborg** (1948&ndash;1984: **Fåborg**) er en dansk by og tidligere kjøpstad med  innbyggere (2023) på Fyns sørkyst ved Faaborg Fjord. Den ligger i Faaborg-Midtfyn kommune i Region Syddanmark.  Før kommunalreformen i 2007 lå den i Faaborg kommune, hvor den var administrasjonssenter.

Faaborg ligger mellom bakker, og i farvannet utenfor ligger de mange småøyene i den Fynske skjærgården. Byen har mange gamle, godt bevarte hus og et godt bevart miljø i midtbyen.   

## Historie
Faaborg er nevnt første gang i et dokument fra 1229. Det er et gavebrev som overdrar blant annet Faaborg som morgengave til Valdemar II av Danmarks svigerdatter, Eleonore av Portugal, og det nevner byen som en borg, som altså må ha eksistert før den tid. Borgen og festningen er vekk, og kun Vesterport er bevart. De eldste kjøpstadsrettigheter man kjenner til er fra 1251.

## Referanser

 
 


## Eksterne lenker
*
SCCA Pro Rally Championship

**SCCA Pro Rally Championship** er et rallymesterskap i regi av Sports Car Club of America (*SCCA*), og likner World Rally Championship i utførelse. Etter 2004-sesongen droppet SCCA ProRally-serien, og en ny organisasjon, Rally America tok over organisering og gjennomføring av mesterskapet.
Brough Ness

**Brough Ness** er et nes på sørsiden av øya South Ronaldsay i den skotske øygruppen Orknøyene. Det er her sundet Pentland Firth er på sitt smaleste mellom Orknøyene og det skotske fastlandet, med en bredde på 11 km.

## Eksterne lenker
* Kart over Brough Ness (engelsk)
Trygve Staff

**Trygve Staff** (født 1964) er en norsk advokat. Han er sønn av advokaten Tor Erling Staff.

## Referanser
Katy Carmichael

**Katy Carmichael** (født 26. september 1970 i Liverpool, England) er en britisk skuespiller. Hun har spilt i flere britiske TV-serier og er mest kjent fra rollen som Twist i TV-serien Speisa (*Spaced*) sammen med Simon Pegg og Jessica Hynes. Carmichael har studert drama ved Bristol University.

## Referanser


## Eksterne lenker
*
Çeşme (osmansk fontene)

En **çeşme** er en type fontene som ble oppført langs gater og ved offentlige plasser i Det osmanske riket. Çeşmer finnes fortsatt i stort antall i tyrkiske byer, særlig Çeşme, som antagelig navn grunnet disse.

I sin mest grunnleggende form er çeşmen bygd inn i en nisje i en mur, med en vannstråle som strømmer ut av ei kran som er festa på ei marmorplate og faller ned i ei skål av marmor. Den opprettstående plata med kran kalles «speilsteinen», og er ofte dekorert med blomstermotiver og geometriske figurer i lavt relieff. Nisjen er gjerne omramma av en bue, og muren rundt nisjen kan være dekorert i samme mønster som speilsteinen. Over nisjen er det alltid en kalligrafisk inskripsjon som forteller hvem som har gitt çeşmen og når den er oppført. De eldre inskripsjonene er som regel forma som et kronogram.

## Se også
* Çeşme, tyrkisk kystby
Fabian

:*Se også [[Fabian (navn)]]*

**Fabian** (død 20. januar 250) var Den katolske kirkes pave fra 236 til sin død. 

## Liv og virke
### Bakgrunn
Ifølge *Liber Pontificalis* var Fabian en adelsmann fra Roma; hans fars navn var også Fabius. Intet mer vites om hans bakgrunn. 

### Pavevalget
Omstendighetene rundt hans valg til pave er gjengitt av Eusebius av Caesareas Kirkehistorie.

Han ble valgt til pave i januar 236 etter Anterus' død. Eusebius av Cæsarea forteller (*Eccl.Hist.* VI, 29) at mens de kristne i Roma var samlet for å velge ny pave landet en due på Fabians hode. Han var fremmed for de fleste, men da et symbol for Den hellige ånd viste seg på denne måten anså man at han var spesielt merket, og han ble valgt. 

### Pave
Som pave skal han ha døpt keiser Philip og hans sønn. Han skal også ha utvidet noen katakomber, forbedret organiseringen av kirken i Roma og utnevnt embetsmess som kunne skrive ned martyrenes historier. 

Ifølge *[[Liber Pontificalis]]* delte han kirken i Roma i syv diakonater; de syv diakonene regnes som opphavet til kardinalsembetet. Det finnes få sikre kilder, men det man har tyder på at han var vel ansett, blant annet av Kyprian av Karthago. Novatian skrev om hans *nobilissimae memoriae*, «høyedle minne». 

Fabian led martyrdøden under keiser Decius.

Han ble gravlagt i Kalliustuskatakombene, hvor man har funnet et minnesmerke.

## Fabians dag - primstaven, tyske ''Bauernregeln''
Dødsdagen regnes tradisjonelt for å være 20. januar 250, og denne datoen er hans minnedag. Den feires i Brødremesse og er også avmerket på primstaven. 

Til den hellige Fabians minnedag 20. januar er det blitt knyttet en rekke vær- og jordbruksregler, særlig i Tyskland: 
* *An Fabian und [[Sebastian (helgen)|Sebastian]] fängt der rechte Winter an.*
* *Um Fabian und Sebastian, da fängt der Baum zu saften an.*
* *Sturm und Frost an Fabian, ist allen Saaten wohlgetan.*
* *Fabian im Nebelhut, der tut den Bäumen gar nicht gut.*
* *Tanzen um Fabian schon die Mücken, muss man später den Kühen das Futter bezwicken.*
* *Sonnenschein um Fabian und Sebastian, der lässt den Tieren das Futter ausgah'n.*
* *Um Fabian und Sebastian, da nimmt auch der Tauber die Taube an.*

## Se også
* Brødremesse

## Referanser
Emanuele Filiberto av Savoia

**Emanuele Filiberto av Savoia** (født 8. juli 1528 i Chambéry, død 30. august 1580 i Torino) var hertug av Savoia fra 1553 til 1580.

## Liv og virke
### Bakgrunn
Emanuele Filiberto var eneste barn av Karl III av Savoia og Beatrice av Portugal. Moren var svigersøster til Karl V av det tysk-romerske rike.

### Hertug
Den fremtidige hertugen av Savoia tjenestegjorde i Karls hær under krigen mot Frans I av Frankrike. Der utmerket han seg ved å erobre det franske Hesdin i juli 1553. En måned senere døde faren, og Emanuele Filiberto ble hertug. Det han arvet var nærmest en tom tittel, fordi mesteparten av hertugdømmet hadde vært okkupert og administrert av franskmennene siden 1536. Emanuele Filiberto fortsatte derfor å tjenestegjøre for habsburgerne i håp om å få tilbake landeiendommen sin.

Han var Filip II av Spanias guvernør av Nederlandene fra 1555–1559. I denne stillingen ledet han personlig en spansk invasjon i Nord-Frankrike og vant en strålende seier i Saint-Quentin i august 1557.

Etter freden i Cateau Cambrésis i 1559 mellom Frankrike og Spania, ble hertugdømmet gitt tilbake til Emanuele Filiberto. Han giftet seg da med Marguerite, hertuginne av Berry (1523–1574), som var søsteren til Kong Henrik II. Deres eneste barn var Carlo Emanuele I av Savoia.
 
Emanuele Filiberto brukte nå sin makt på å vinne tilbake det han hadde tapt i de kostbare krigene med Frankrike. Han var en dyktig politisk strategiker og utnyttet de forskjellige småkranglene i Europa til sakte å gjenvinne territorier både fra Frankrike og Spania, inkludert Torino. Han kjøpte også opp to territorier. Internt i hertugdømmet flyttet han hovedstaden fra Chambéry til Torino, og erstattet hertugdømmets offisielle språk latin med italiensk. Da han døde i 1580, var han i gang med et forsøk på å skaffe seg herredømmet over marki-lenet Saluzzo.

## Referanser


## Litteratur
*
*
Kastellet brannstasjon

**Kastellet brannstasjon** ble bygget i 1937 i Ekebergveien, det lå en tidligere bygning som var felles med veivesnet i 1933. Den lå der Kastellet skole ligger i dag. Brannstasjonen er en av Oslo brann- og redningsetats åtte brannstasjoner. Stasjonen har en bemanning på seks mann og fungerer som en bistasjon; det betyr at en normal utrykning skjer med én bil med fem mann. **Stasjon 8** har i tillegg til en mannskapsbil ansvaret for RVR-bilen (restverdiredning) som brukes til skadesanering, typisk etter brann eller store innvendige vannlekkasjer både i Oslo og deler av østlandsområdet. Kastellet bemanner også en lastebil av typen Mercedes-Benz Unimog som brukes til oppdrag i ulendt terreng, typisk ved skogbranner. Kastellet dekker et stort område av Oslos sørlige bydeler, blant annet: Nordstrand, Holmlia, Bekkelaget, Mortensrud, Klemetsrud og Manglerud.

## Eksterne lenker
*
Briskeby brannstasjon

**Briskeby brannstasjon** ble bygget i 1963 for å bedre beredskapen på Oslos vestkant. Stasjonen er en av åtte døgnbemannede brannstasjoner i Oslo som er organisert under Oslo brann- og redningsetat. Brannstasjonen dekker hovedsakelig området vest for Oslo rådhus. Dette vil si at den har ansvaret for blant annet Slottet og nesten alle ambassadene. Stasjonen er bemannet av tolv mann og har i tillegg til en vanlig brannbil (også kalt mannskapsbil eller slangevogn), en kombinert røykdykker- og froskemannsbil samt en Scania stigebil. Briskeby brannstasjon har også spesialbil for service av røykdykkere i forbindelse med store branner.

## Eksterne lenker
* Briskeby brannstasjon
*
Fugløya (Kristiansund)

**Fugløya** er en øy som ligger i Bolgsvaet mellom Freiøya og Nordlandet i Kristiansund kommune. Arealet er på 220 daa.

## Kulturminne
Fugløya var planlagt innlemmet i en utbygging av industriområdet på Husøya i tidligere Frei kommune. Øya ble, etter en folkeaksjon i kommunen, kåret til kulturminne for kommunen i kulturminneåret 1997. 

Formannskapet i Frei kommune forsøkte å sette resultatet av avstemningen til side, og vedtok i stedet å kåre Rastarkalv til kommunens kulturminne. Dette vedtaket ble overprøvd av sekretariatet i kulturminnestafetten, som slo fast at det var kommunens innbyggere som skulle avgjøre. Øya ble også valgt til kulturminne for Møre og Romsdal fylke.

## Naturreservat
Etter vedtak i statsråd er Fugløya med tilhørende sjøareal gitt status som naturreservat for sjøfugl f.o.m. 1. august 2010. Området er inkludert i Møre og Romsdal fylkes verneplan for hekkende sjøfugl. Denne verneplana ble oversendt Direktoratet for Naturforvaltning, som støttet fylkets tilrådning om vern av Fugløya. DN sendte sin tilrådning til Miljøverndepartementet som planla å gjøre vernevedtak i løpet av høsten 2007 og 2008.

Ingen andre viltområder har høyere naturverdi i tidligere Frei kommune.

## Fugleliv
Fugløya regnes som den viktigste hekkeplassen for sjøfugl i gamle Frei kommune, og en av de viktigste hekkeplassene på Nordmøre. Norsk ornitologisk forening har gjennom en årrekke fulgt med fuglelivet og ringmerket fugler på øya. I 2002 er det registrert 450 par fiskemåke, 300 par makrell- og rødnebbterne, 15 par ærfugl, 5 par grågås, 5 par gråmåse og 2 par svartbak. I tillegg er det registrert hekking av siland (2001), 2 par kanadagås (2005), samt stokkand, tjeld, storspove, strandsnipe og skjærpiplerke.

## Bruk og bosetting
Ifølge *Gards- og ættesoge for Frei* ble øya i tidlige tider brukt til fisketørking av ulike kjøpmenn i Kristiansund. Det er usikkert hvorvidt noen bodde der fast på den tida. Den første eieren som er nevnt i boka er Fredrik Schmedling fra Bolga, og den første som er nevnt som bosatt på øya er Bergljot Thoresen.

Øya ble fraflytta i 2003, men i mange år bodde brødrene Frank og Roald Thoresen på øya og drev med tradisjonelt fiske. Et portrettprogram med brødrene har vært sendt på TV Nordmøre. Et gardsbruk lå tidligere på øya. Bygningene, tuftene og kulturlandskapet er prega av tidligere klippfiskproduksjon på øya. 19. mai 2018 oppsto det brann i bolighuset. Da brannmannskap fra brannvesenet og redningsskøyta «Erik Bye» ankom øya, var huset overtent og sto ikke til å redde. Det ble foretatt en kontrollert nedbrenning av huset samt spylt på mye vann rundt huset så brannen ikke skulle spre seg.

## Referanser




## Eksterne lenker
* Fugløya bør vernes Leder i lokalavisa Tidens Krav 3. mars 2006
Roar Grønvold

**Roar Grønvold** (født 1946) er en norsk skøyteløper. Han gikk først for Holmestrand og Botne Skøyteklubb, deretter for Tønsbergs Turnforening.

Grønvold ble norgesmester i junior 1964. Han markerte seg i seniorsammenheng allerede i 1965. Etter 1964/65-sesongen meldte han overgang til Tønsbergs Turnforening for å få et mer helhetlig sportslig opplegg. Der ble han klubbkamerat med Fred Anton Maier og Bjørn Tveter. Han debuterte ikke i internasjonale mesterskap før under hurtigløpskonkurransene under Vinter-OL 1968 på 500 meter hvor han tok en 13.-plass. I allround-sammenheng kom gjennombruddet ikke før i 1970.

Grønvolds beste sesong var 1971/72, da han tok sølv både på  meter og meter under OL i Sapporo og 2.-plass både i EM og VM (bak den «uslåelige» Ard Schenk). Samme sesong ble han også norgesmester allround og nr. 6 i sprint-VM.

I sesongen 1972/73 slutta han seg deretter til den nystarta organisasjonen for profesjonelt hurtigløp på skøyter, WISO, og der tok Grønvold 2.-plass i allround-EM i Skien og 3.-plass i allround-VM i Göteborg. I sin siste aktive proffsesong ble han nr. 2 i WISOs europamesterskap på Savalen i februar 1974. Sesongen 1975/76 deltok han igjen under sprint-NM og tok en respektabel 5.-plass sammenlagt for hjemmeklubben Holmestrand og Botne Skøyteklubb.

Etter avsluttet aktiv karriere har Grønvold markert seg som ungdomsarbeider og idrettstrener (skøyter og fotball). Han var i to perioder vært trener for Norges Skøyteforbunds juniorlandslag (1977–1978 og 2000–2003), og personlig trener for flere landslagsløpere. 

Grønvold har hatt flere treneroppgaver innen fotball. Her har han vært trener for Hvittingfoss, Holmestrand, Eik og Hof. Han var også tidligere assistenttrener for Ørn-Horten i fotballens 3. divisjon sammen med daværende hovedtrener Vidar Evensen.

I de senere årene har han vært leder av Holmestrand Kulturfestival.

## Personlige rekorder

## Referanser




## Eksterne lenker
* 
*  Roar Grønvold på www.ISU.html.infostradasports.com
*  Roar Grønvold på Jakub Majerski's Speedskating database (Adelskalender distanser og sammenlagt)
*  Roar Grønvold på The-Sports.org (noen resultater)
Terje Andersen

:*For musikeren med samme navn, se [[Terje Andersen (musiker)]]*

**Terje Andersen** (født 4. mars 1952) er en norsk tidligere skøyteløper og idrettsleder. Han representerte Tønsberg Turnforening og Holmestrand og Botne Skøyteklubb.

Andersen var en typisk mellomdistanseløper, og han har en bronsemedalje fra OL i Lake Placid i 1980 på 1500 meter som største prestasjon. Han har også gode plasseringer i sprint-VM (nr. 4 i 1981 og nr. 6 i 1978). Beste plassering i et allroundmesterskap er 12.-plass, i VM på Bislett 1975.

Terje Andersen var president i Norges skøyteforbund 1997–99 og 2003–2007.

## Personlige rekorder

## Referanser




## Eksterne lenker
* 
*  Terje Andersen på www.ISU.html.infostradasports.com
*  Terje Andersen på Jakub Majerski's Speedskating database (Adelskalender distanser og sammenlagt)
*  Terje Andersen på The-Sports.org (noen resultater)

*
Odd Lundberg

**Odd Harald Lundberg** (1917–1983) var en norsk skøyteløper.

Lundberg ble verdensmester i Helsingfors i 1948, nr. 3 på Bislett i 1949 og nr. 2 i Eskilstuna i 1950. Han ble også uoffisiell verdensmester på Bislett i 1946. I OL i St. Moritz i 1948 tok han sølv på 5000 m, bronse på 1500 m og en 7.-plass på 10 000 m. Han ble nr. 3 i EM på Hamar i 1948 og hadde ett norgesmesterskap (1948). 

Lundberg var aktiv over en periode på 25 år, gikk sin siste landskamp som 40-åring i 1958 og deltok i NM 43 år gammel i 1961. Før krigen representerte han Brandbu Idrettsforening og Jaren Idrettslag, deretter Oslo Idrettslag før han avsluttet karrieren i Oslo Skøiteklub.

Lundberg jobbet som jernbanearbeider, etter han la opp var han aktiv i Jernbanens idrettslag.

## Personlige rekorder

## Referanser




## Litteratur
* 

## Eksterne lenker
* 
*  Odd Lundberg hos www.ISU.html.InfostradaSports.com
*
Thomas Byberg

**Thomas Hedvin Byberg** (1916–1998) var en norsk skøyteløper. Han gikk for Hommelvik Idrettslag og Trondhjems Skøiteklub.

Byberg var en utprega sprinter, og deltok i mindre grad i større sammenlagtmesterskap. Hans beste prestasjon er en delt sølvmedalje på 500 m under OL i St. Moritz i 1948, 0,1&nbsp;s bak gullvinner Finn Helgesen. Byberg gikk i et seint par, og fikk sannsynligvis dårligere is enn de fleste av konkurrentene. Han var allikevel med i noen internasjonale allround mesterskap. Det uoffisielle Europamesterskapet i 1946 hvor han nok en gang var best på 500m, men gikk for dårlig på de andre distansene for å bli med på milløpet til slutt. Byberg deltok også under Arbeider-Europamesterskapene på henholdsvis Bislett (i 1935, rangert som nr. 13) og Frogner i 1936 hvor han fikk en 6.-plass sammenlagt. Nasjonalt i allround mesterskapene var Byberg å finne på pallen på 500m øverst i 1948 og på 2.-plass i 1947.

## Personlige rekorder

## OL-medaljer
* 1948  St. Moritz -  Sølv i hurtigløp på skøyter, 500 meter  Norge

## Referanser


## Eksterne lenker
*
Brunello di Montalcino

**Brunello di Montalcino** er en italiensk rødvin fra Montalcino i provinsen Siena i Toscana. Druen Brunello er en lokal variant av Sangiovese. Brunello di Montalcino er en av de høyest vurderte viner fra Italia . Montalcino drar nytte av Toscanakystens varme og tørre klima. Vinene er ofte godt konsentrerte og egner seg som regel for lagring. Alle brunello-viner må lagres i fire år. Etter fem år kalles de reservaer. Viner som sjelden nytes det første tiåret etter de er kommet på flasken , Den mindre konsentrerte og lettere Rosso di Montalcino kan slippes etter kun ett år. Prisnivået er ganske høyt i Norge. Vinmonopolet har 152 ulike viner fra Brunello di Montalcino fra kr 300 til kr 6499 .

## Produsenter (utvalg)
Blant kjente produsenter av Brunello di Montalcino er (listet i alfabetisk rekkefølge):

* Altesino
* Biondi Santi
* Barbi
* Caparzo
* Castevecchio
* Castelgiocondo
* Ciacci Piccolomini d'Aragona
* Col d'Orcia
* Corte Pavone
* Costanti
* Fuligini
* La Poderina
* Lisini
* Pieve Santa Restituta
* Poggio Antico
* Poggio di Sotto
* Salvioni
* Vasco Sassetti
* Scopetone
* Siro Pacenti
* Talenti 
* Valdicava

## Årgangstabell
1999 var også et meget godt, generelt varmt år. Det var ikke frost og passe luftfuktighet, og alle vinene fra 1999 holdt høy klasse. 

2014 var et dårlig år. Det var mye regn på våren, sommeren var relativ kald, og under innhøsting av druer i slutten av september regnet det mye. 

Før 2000:

*Klassisk årgang: 1997
* Utmerkede år: 1975, 1977, 1979, 1982, 1985, 1988, 1990, 1995 , 1998, 1999
* Gode år: 
* Dårlige årganger: 1992

## Referanser
Buddhistisk humanisme

**Buddhistisk humanisme** er den humanistiske/buddhistiske retningen som vektlegger buddhistisk filosofi og tro i forening med allmenne humanistiske ideer.

## Buddha
Buddha, den sentrale personen og grunnleggeren av buddhismen, regnes av mange som en slags humanist. Buddhismen kjenner ikke noe personlig gudsbegrep, selv om den i høyeste grad har tro på trancendentale krefter både i og utenfor mennesket og dets evner.  

## Theravada
Den eldste tradisjonen innen buddhismen kalles Theravada, og også den som har forandret seg minst. Landene Sri Lanka, Burma, Bangladesh, Thailand, Kambodsja og Laos er de områdene hvor Theravada-buddhismen er mest utbredt. I tillegg til disse finnes Theravada-buddhismen i India og Indonesia, men i et langt mer beskjedent omfang. Theravada regnes av mange som den buddhistiske retningen med flest likheter til humanismen.

## Likheter mellom buddhisme og humanisme

Buddhismen og humanismen har flere likheter:

* Buddhismen mener: Spørsmålet om Gud finnes er likegyldig.
* Humanismen mener: Sannsynligheten for Guds eksistens er svært liten og blir derfor sett på som ikke eksisterende (ateistisk oppfatning)/Guds eksistens er likegyldig (agnostisk oppfatning)

* Buddhismen mener: Mennesket er i sentrum, og ikke Gud. 
* Humanismen mener: -Enig-

* Buddhismen mener: Mennesket må bruke fornuften, og ta egne valg.
* Humanismen mener: -Enig-

* Buddhismen mener: Store spørsmål, som verdens fødsel og slutt – som det for øvrig ikke er særlig mulig å få noe tilfredsstillende svar på – er likegyldige.
* Humanismen mener: Meningene er delte.
Arne Johansen

:*For bandyspilleren med samme navn, se [[Arne Johansen (bandyspiller)]].*

**Arne Leif Johansen** (1927–2013) var en norsk skøyteløper. Han representerte Arbeidernes Skøyteklubb i Oslo i hele sin aktive karriere som skøyteløper.

Johansen var en typisk sprinter, og deltok ikke internasjonalt i sammenlagtmesterskap. Hans beste prestasjon er en bronsemedalje på 500 m under OL på Bislet i 1952, noe som er Arbeidernes Skøyteklubb eller nåværende Aktiv Skøyteklubbs aller første OL-medalje. Johansen ble først lagt merke til under Junior-NM i 1947 da han tok en 3.-plass på 500 m i et mesterskap Hjalmar Andersen vant sammenlagt. Han deltok i alle Allround-NM for seniorer i perioden  til og med 1954 men kvalifiserte seg aldri til siste distanse 10 000 m. Han vant riktignok 500 m ved to anledninger (1951 og 1952) samt en 2.-plass i  og en 3.-plass på 1 500 m i 1954.

Etter sin løperkarriere var han en mye brukt overdommer under den internasjonale skøyteuka på Savalen på 1970- og 1980-tallet. Hans bror, Johnny Johansen, var en ISU-starter som var starter under flere internasjonale mesterskap på Bislett på 1960- og 1970-tallet.

Arne Johansen flyttet til Ørland som pensjonist og var aktivt med i skøytemiljøet i Bjugn.

## Personlige rekorder

## Referanser




## Litteratur
* 

## Eksterne lenker
* 
* Minneord  på vegne av Norges Skøyteforbund ved Arild Gjerde.
;Skøyter
*  Profil på The-Sports.org (OL-resultat)
Mongolsk

**Mongolsk** er et språk i den mongolske språkfamilien. Det er det mongolske språket med flest brukere, og også det mest kjente. Hlalmongolsk (khalkisk) snakkes i Mongolia, og er offisielt språk der.  Perifermongolsk, også kalt sørøstmongolsk, er offisielt i Indre Mongolia, en region i Folkerepublikken Kina.

## Referanser


## Eksterne lenker
*
Freisa

**Freisa** er en vindrue som stort sett dyrkes i regionen Piemonte i Nordvest-Italia.

## Varianter
Det finnes minst to varianter av druen:

* *Freisa piccola*, små druer; dyrkes vanligvis i dalsider
* *Freisa grossa*, store druer; dyrkes vanligvis på flatmark

## Egenskaper
Druene gir en saft som inneholder mye syre og har et høyt nivå av tannin. Viner basert på freisa-druen er typisk lett sprudlende med en avsluttende sødme. Sødmen virker som en motvekt mot både det høye tannininnholdet og mot den bitre smaken av gjær.

Det finnes to Denominazione di Origine Controllata (DOC)-klassifiserte viner basert på denne druen. I tillegg er druen brukt mye i produksjon av en regional enklere bordvin (*vino da tavola*). Druen kan også blandes med andre druetyper ved produksjon av DOC-vinene *Colli Tortonesi*, *Gabiano*, *Breganze*, *Barbera del Monferrato* og *Grignolino del Monferrato Casalese*.

## Utbredelse
I Italia dyrkes freisa-druen på om lag 2000 ha. I Argentina dyrkes den i begrensede områder på totalt et par hundre hektar.

## Viner med klassifisering [[Denominazione di Origine Controllata|DOC]]
*Freisa d'Asti
*Freisa di Chieri

## Referanser
Georg Krog

**Georg Philip Hertzberg Krog** (født 2. juli 1915 i Bergen, død 3. august 1991 i Drammen) var en norsk skøyteløper og idrettsleder. Han representerte først IF Herkules og Gimsøy Idrettsforening, men gikk seinere inn i Oslo Skøiteklub og hadde sine siste aktive år som skøyteløper i Drammens Skøiteklub.

## Karriere
Krog var best på de korte distansene, og hans beste prestasjon er en sølvmedalje på 500 m i OL i Garmisch-Partenkirchen i 1936. Mange mener Krog skulle vunnet gullmedaljen. Tilskuere med stoppeklokke hadde langt dårligere tid på vinneren, Ivar Ballangrud, enn den offisielle, og pressen mente at det hadde oppstått en misforståelse mellom tidtagere og protokollfører, noe som arrangørene unnlot å rette opp av prestisjehensyn. Seieren gikk dermed til Ballangrud i stedet for Krog.

Sammenlagt har Krog en 7.-plass og en 9.-plass i EM (1937 og 1936). Krog var også på OL-laget i 1948, men måtte nøye seg med reserveplassen på 500 m.

Georg Krog var utdannet jurist. I 1940 var han engasjert i forhandlingene som førte til sammenslåingen av Norges Idrettsforbund og Arbeidernes Idrettsforbund. Fra 1961 til 1965 var han president i Norges Skøyteforbund.

Hans mor var Inger Margrethe Hornemann Hertzberg (1884) som i 1910 giftet seg med høyesterettsadvokat Fin Krog (1881–1950).  Selv giftet han seg i 1942 med  Ingse Elisabeth Kiøsterud (1921), datter av direktør Erland Fenn Clarke Kiøsterud (1899–1970) som var gift med Ingse Christensen (1898). Hans farfar var Erland Fenn Clark Kiøsterud (1860–1937).

## Personlige rekorder

## Se også
* Hertzberg (slekt)

## Referanser




## Eksterne lenker
* 
*  Georg Krog på The-Sports.org (noen resultater)
*
Ladeluftkjøler

En **ladeluftkjøler** (**intercooler**) er en luft-til-luft-radiator som benyttes på turboladede og kompressormatede forbrenningsmotorer for å øke effekten til motoren ved å kjøle ladeluften. Turboladere og kompressorer øker motorens ytelser ved å komprimere luften, og en bieffekt av dette er at luften varmes opp. Siden varm luft tar mer plass enn kald luft med samme trykk blir dermed den totale luftmengden som kan få plass i sylinderne mindre. Ved å kjøle ladeluften etter kompresjon kan mer luft få plass i sylinderne, og ytelsen økes.

En ladeluftkjøler må monteres slik at den får maksimal luftgjennomstrømning. De fleste biler, som Saab (unntatt 9-2X Aero, som er basert på Subaru Impreza), Mitsubishi Lancer Evolution, Volkswagen og Audi benytter seg av frontmonterte ladeluftkjølere, montert vertikalt bak støtfangeren foran. Biler som Subaru Impreza WRX benytter seg av en toppmontert ladeluftkjøler, som er montert horisontalt over motoren og benytter seg av et luftinntak på panseret for å tvinge luft ned til ladeluftkjøleren.
Jørn Didriksen

**Jørn Didriksen** (født 1953) er en norsk forfatter og tidligere skøyteløper fra Jevnaker. 

Som skøyteløper var Didriksen var sprinter. Han har en fjerdeplass, en sjetteplass og en tiendeplass fra sprint-VM. Hans beste prestasjon er en sølvmedalje på 1000 m under OL i Innsbruck i 1976, bak Peter Mueller. Han har vunnet ett norgesmesterskap i sprint, i 1975. Didriksen representerte Oslo Idrettslag.

## Personlige rekorder

## Bibliografi
* 2007: *Den usynlige fiende*, Kolofon forlag. ISBN 978-82-300-0351-0
* 2008: *Berlinpakten*, Kolofon forlag. ISBN 978-82-300-0447-0
* 2008: *Vinterveien*, Kolofon forlag. ISBN 978-82-300-0487-6
* 2010: *Mordet i Kistefos*, Kolofon forlag. ISBN 978-82-300-0646-7
* 2012: *Sablenes vrede*, Kolofon forlag. ISBN 978-82-300-0940-6
* 2016: *Konto til avdøde*, Kolofon forlag. ISBN 978-82-300-1492-9
* 2022: *Kodenavn Kreml*, Kolofon forlag. ISBN 978-82-300-2458-4
## Referanser




## Eksterne lenker
* 
*  Jørn Didriksen på www.ISU.html.infostradasports.com
*  Jørn Didriksen på Jakub Majerski's Speedskating database (Adelskalender distanser og sammenlagt)
*  Jørn Didriksen på The-Sports.org (internasjonale mesterskapsresultater)
Edgar B. Schieldrop

**Edgar Bonsak Schieldrop** (1891–1965) var en norsk ingeniør og matematiker.

## Familie
Han var sønn av ingeniør Bonsak Kristian Gotaas Schieldrop (1859–1919) og Anna Borum (1866–1945) og vokste opp i Kristiansand og Bergen. Faren var av Schjelderup (slekt). I 1918 giftet Edgar seg med Karen Johanssen (1893–1976), som blant annet var av slekten Midelfart. Deres sønn Bonsak Schieldrop (1927–2001) ble ingeniør og anerkjent jazzmusiker.

## Utdanning og jobb
Han var utdannet som bygningsingeniør ved Norges tekniske høgskole i Trondheim (1910–1916), der han ble første formann i Studentersamfundet i Trondhjem.

Fra 1919 var han dosent innen fagene mekanikk og matematikk samme sted. Edgar studerte i Paris 1920–1921 med blant annet Élie Cartan, og i Berlin 1921–1922 med Albert Einstein og Max Planck. Han ble *Dr. ès sciences* i 1922 i Paris på avhandlingen *Sur une classification des accélérations avec applications aux théorèmes généraux*. Fra 1929 til 1961 var han professor i anvendt matematikk ved Universitetet i Oslo.

Han skrev arbeider om mekanikk, hydrodynamikk og relativitetsteori, var kanskje mest opptatt av de formelle sidene ved mekanikken, og av dens aksiomatiske grunnlag. Han ble innvalgt i Det Norske Videnskaps-Akademi i 1927 og i Det Kongelige Norske Videnskabers Selskab i 1928.

## Samfunnsengasjement
Han var utadvendt og engasjert i teknologiske og andre samfunnsmessige problemer. Han skrev gode og utbredte populærvitenskapelige bøker, og var kjent som en virtuos foreleser og foredragsholder. Han satt som formann i Den Polytekniske Forening (1936–1941) og var styreformann i NRK i 1940.

Schieldrop ble en viktig person innen den norske radikalismen. I 1958 trykket avisen *[[Orientering (avis)|Orientering]]* foredraget «På skilleveien i dette angstens og håpets århundre» som han holdt i Den Norske Ingeniørforening. Foredraget dannet grunnlaget for en «viktig artikkelserie der fremtredende norske vitenskapsmenn skulle skissere en håpets vei for et samfunn som knelte under vekten av pessimisme og atomopprustning».

Som ingeniør var Schieldrop opptatt av det muliges kunst. Han skrev: «I dag må signalet lyde som i Napoleons dager: Dristighet, dristighet og atter dristighet. Realisten i dag må være en fantast! For en virkelig realist i vårt århundre er bare den som i sine vyer kan svinge seg opp på høyde med tidens mulighet». Schieldrop ville utarbeide en «realitetens eventyrbok» som han ville henge opp for verden, peke på og si: «Se, dette kan vi i dag gjøre med vår jord.»

## Utgivelser
*
*
*
*
*
* 
* 
*
*
* 
* *[[Teknikkens vidundere i fartens tidsalder]]* (1935). To bind, 1300 sider. Om teknologifronten innen biler, tog, fly, radio og telekommunikasjon. Oversatt til flere språk. Ny utgave 1952.
* 
* 

## Kuriosa
* På Nardo (Vestlia/Steinan) i Trondheim finnes det en vei oppkalt etter ham, Edgar B. Schieldrops vei.
* Kaféen Edgar ved Studentersamfundet i Trondhjem er oppkalt etter ham.

## Referanser


## Eksterne lenker
*
Kai Arne Engelstad

**Kai Arne Engelstad** (født 1954) er en norsk tidligere skøyteløper.

Engelstad var sprinter med  meter som sin sterkeste distanse. Han tok bronse på  meter under Vinter-OL 1984 i Sarajevo, Jugoslavia. Samme år ble han nummer 3 i sprint-VM i Trondheim; han har ellers to ganger blitt nummer fem og to ganger nummer sju i sprint-VM.

Engelstad har tre NM-titler i sprint (1977, 1983 og 1984). Han representerte først klubben Arbeidernes Skøyteklubb som i 1978 skiftet navn til Ask Skøyteklubb.

## Personlige rekorder

## Referanser




## Eksterne lenker
* 
*  Kai Arne Engelstad på www.ISU.html.infostradasports.com
*  Kai Arne Engelstad på Jakub Majerski's Speedskating database (Adelskalender distanser og sammenlagt)
* 
*
Sigurd Moen

**Sigurd Olsen Moen** (født 31. oktober 1897 i Krødsherad, død 6. oktober 1967 i Drammen) var en norsk skøyteløper.

Under OL i Chamonix i 1924 tok Moen bronse på 1&nbsp;500&nbsp;m, 4.-plass på 5&nbsp;000&nbsp;m og 6.-plass på 10&nbsp;000&nbsp;m. I VM ble han to ganger nr. 4 (1925 og 1926), og han ble også nr. 4 i EM i 1924 og 1927. I 1925 ble han norgesmester med seier på alle distanser. Moen representerte Drammens Skøiteklub.

## Personlige rekorder
* 500&nbsp;m – 45,7
* 1&nbsp;000&nbsp;m – 1.37,2
* 1&nbsp;500&nbsp;m – 2.23,8
* 5&nbsp;000&nbsp;m – 8.38,1
* 10&nbsp;000&nbsp;m – 17.42,7

## Referanser




## Eksterne lenker
* 
* 
*
Villy Haugen

**Villy Haugen** (født 27. september 1944 i Leksvik, nåværende Indre Fosen) er en norsk tidligere skøyteløper.

Haugen var en del av den norske skøyterevolusjonen tidlig på 1960-tallet, og tok en overraskende bronsemedalje på  meter i OL i Innsbruck i 1964. I samme OL ble han nr. 8 på 500 meter. Han representerte Sportsklubben Falken.

## Personlige rekorder

## Referanser


## Eksterne lenker
*
Frode Rønning

:*For professoren i matematikkdidaktikk, se *

  

**Frode Rønning** (født 7. juli 1959) er en norsk skøyteløper og skøytetrener. Han var i mange sesonger blant verdens beste skøytesprintere.

Rønning deltok i 13 sprint-VM mellom 1977 og 1989. Han ble mester i 1981, og tok sølv i 1978 og bronse i 1979 og 1982. Han har deltatt i tre OL: I Vinter-OL i Lake Placid i 1980 tok han bronse på 1000 m og 4.-plass på 500 m; i Sarajevo i 1984 fikk han 7.-plass på 500 m og en 14.-plass på 1 000 m, og i Calgary i 1988 fikk han 10.-plass på 500 m samt en 25.-plass på 1 000 m.
 
Frode Rønning har ni norgesmesterskap i sprint sammenlagt, tre på 500 m og to på 1000 m og to i stafett. Som junior satte han i alt seks juniorverdensrekorder på 500 m, 1000 m og sammenlagt sprint. Han gikk først for Leinstrand IL, seinere for Oslo IL og Ask SK.

## Sammenlagt i [[Verdenscupen på skøyter|Verdenscupen]]

: – = ikke deltatt på distansen i nevnte sesong.

I 1981 ble han tildelt Olavstatuetten.

I 2011 var han med i tredje utgave av Mesternes Mester på NRK.

## Personlige rekorder

## Referanser




## Eksterne lenker
* 
* 
* 
*  Frode Rønning på www.ISU.html.infostradasports.com
*  Frode Rønning på Jakub Majerski's Speedskating database (Adelskalender distanser og sammenlagt)
*
Subaru Impreza WRX

**Subaru Impreza WRX** er en turboladet versjon av Subaru Impreza, en liten sedan med firehjulstrekk.

WRX ble først introdusert i Japan i 1992, og kort tid etter i Australia og Europa. Første generasjons WRX hadde en turboladet 2,0 l boksermotor med en ytelse på 208 hestekrefter (155 kW). Fra årsmodell 1997 har WRX en motor med 218 hestekrefter. Sammenliknet med Impreza har WRX-utgaven bredere lavprofildekk, større bremser og hardere understell.

Dagens WRX er basert på rallyutgaven, Subaru Impreza WRC, som blant andre Petter Solberg har kjørt i World Rally Championship. Prodrives sjef David Richards skal etter sigende ha gitt ingeniørene som skulle designe bilen i oppgave å tegne en bil som «så ut som om den kjørte i 150 km/t, selv når den sto parkert».

## WRX STi
Subarus motorsportavdeling, Subaru Technica International, introduserte i 1994 en liten serie biler med enda høyere ytelser og bedre kjøreegenskaper. Denne modellen kalles Impreza WRX STi; den har 300 hestekrefter (224 kW) fra fabrikk og blir ofte brukt i motorsport. Subaru Impreza WRX STi har en turboladet B4-motor, det vil si at det er en boksermotor med 4 stempler. Den har en turbo som utgjør ca. 270-300 bhp. Disse bilene er bygd for N4 eller PWRC.
Guru Nának

**Sri Guru Nanak Dev Ji** (punjabi: ਗੁਰੂ ਨਾਨਕ ਦੇਵ; født 15. april 1469 i landsbyen Talvandi Rai Bhoai nær Lahore som nå er i Pakistan, død 7. mai 1539 i Kartarpur som også var i Mogulriket) var grunnleggeren av sikhismen og den første av sikhenes ti guruer.

## Liv og virke
### Bakgrunn
Nánaks foreldre, Mehta Kalu og Matta Tripat, var hinduer og var av krigerkasten, en av de høyere kaster. Allerede som gutt var Nának fascinert av religion; han  vokste opp med både muslimske og hinduiske venner, og lærte seg persisk og arabisk. Som sekstenåring giftet han seg Sulkhni fra Batala, og de fikk to sønner, Sri Tjand og Lakhmi Das.

### Religiøst virke

Hans ønske om å oppdage livsmysteriet var den drivende kraften fra tidlig av. Han fortsatte sin religiøse oppdagelsesferd også som gift mann. Hans svoger, mannen til hans søster Nánki, skaffet ham arbeid som forvalter av det offentlige kornlageret i Sultanpur.

Da hans idéer var modnet, forlot han sine verdslige gjøremål og delte ut sine eiendeler til de fattige. Han begav seg ut på vandringer, kom tilbake og dannet et samfunn av disipler; han ble selv det første åndelige overhode eller guru i samfunnet. Før sin død utså han en etterfølger.

Guru Nanak regnes som en opplyst mester av flere enn sikhene. Han ble en gang spurt: «Munk, hvorfor har du ikke barbert hodet?» Han svarte: «Min venn, jeg har barbert sinnet.»  I betydningen av at han hadde fjernet det som skiller ham fra Gud.

Guru Nanak Dev har sagt: «Det finnes ingen muslimer, ingen hinduer.» Han hadde tilhengere fra begge religionstradisjoner. Han reiste rundt i India og kom en gang til Ganges. Han så mennesker som kastet Gangesvann mot solen i øst for å gi næring til sine avdøde slektninger. Han begynte da å kaste Gangesvann mot vest, mot sine åkre i Pakistan. Han sa: «Mine åkre er nærmere enn deres avdøde slektninger.» Han var med andre ord imot mye av den rituelle gudsdyrkelsen han fant i India av hinduisk og muslimsk art.

Rett før Guru Nanak Dev døde kalte han til seg sine disipler og anmodet dem å synge «Sohila», kveldshymnen. Det sies at kroppen hans forsvant natten før begravelsen for på den måten vise omtanke for sine tilhengere av ulik tro, både de hinduistiske som de muslimske, ved at ingen av dem skulle utføre begravelsesritualene.

## Referanser


## Litteratur
* Max Arthur Macauliffe (1909): *The Sikh Religion Vol I*
* Sahib Singh: *Guru Nanak Dev and His Teachings*

## Eksterne lenker
* Sikhisk nettsted
* Learn more about the founder of Sikhism, Sri Guru Nanak Dev Ji
* Guru Nanak (for Children) – eBook
Ivar Eriksen

**Alf Ivar Eriksen** (født 1942) er en norsk skøyteløper. Eriksen var en av verdens beste mellomdistanseløpere i slutten av 1960-årene og begynnelsen av 1970-årene.

Han tok sølvmedalje på 1 500 m under OL i Grenoble i 1968, og i Innsbruck fire år tidligere ble han nr. 4. I sprint-VM har han en 4.-plass fra 1970 og en 5.-plass fra 1971.

Eriksen satte verdensrekord på  m på Bislett stadion i 1963 (4.33,0), og han har fire ganger satt verdensrekord på  m. Han ble den første som gikk under 1.20 på  m, da han  1. mars 1969 gikk på 1.19,5 i Inzell.

I de første åra som aktiv gikk Eriksen for Hamar Idrettslag, men gikk seinere over i Arbeidernes Skøyteklubb (ASK) i Oslo. Etter 1972-sesongen meldte han seg inn i den nystifta organisasjonen for profesjonelt skøyteløp, ISSL (seinere WISO) og han deltok i stevner arrangert av denne. Han har seinere vært engasjert som skøytetrener, blant annet i sin egen klubb ASK.

## Personlige rekorder

## Referanser




## Eksterne lenker
* 
*  Ivar Eriksen på www.ISU.html.infostradasports.com
*  Ivar Eriksen på Jakub Majerski's Speedskating database (Adelskalender distanser og sammenlagt)
*  Ivar Eriksen på The-Sports.org (noen resultater)
* 
*
Humen

**Humen** (kinesisk: 虎门, pīnyīn: *Hǔmén* &nbsp;&ndash; *Tigermunnen, Tigermunningen* eller *Tigerporten*) eller **Humenzhen** (虎门镇, Pīnyīn: *Hǔménzhèn* &nbsp;&ndash; *Tigers portsted*), før også kalt **Taiping** (太平, pīnyīn: *Tàipíng* &nbsp;&ndash; *fred og sikkerhet*), er en kinesisk by og storkommune i byprefekturet Dongguan i provinsen Guangdong i Kina. Den ligger inntil Perleflodens østre (venstre) bredd der den vider seg ut og møter Sørkinahavet; den delen av Perlefloden som kalles *[[Bocca Tigris]]* («tigerkjeften»).

Byen er kjent på grunn av en hendelse som skulle føre til første opiumskrig. Her brente den keiserlige utsending Lin Zexu det opium som britiske og amerikanske handelsmenn i 1830-årene hadde bragt inn i landet. I alt hadde han konfiskert over 20&nbsp;000 kasser, og innholdet ble brent ved elvebredden ved Humen.

I oktober 1843, kort etter den første opiumskrigs avslutning med Nanjingtraktaten, ble det undertegnet en tilleggstraktat med britene, kalt Humentraktaten, eller *Boguetraktaten*. Med den sikret britene sine borgere eksempt rettsstatus fra kinesisk jurisdiksjon i sine konsesjonsenklaver. 

*Opiumskrigmuseet* i byen er reist der hvor Lin Zexu fikk brent opiumet; de to dammene der opiumsballene ble brent er inne på museumsområdet. Kanoner fra 1840-årene er med på å smykke museets vakre uteområde, og selve museumsbygningen på tre etasjer har tre etasjer der opiumshandelen, Lin Zexus innsats, opiumskrigene og de ulikeverdige traktater presenteres. 

I *Sjøslagsmuseet* er det dioramaer og utstillinger helt konsentrert om Opiumskrigene. 

Et annet besøksmål er de gamle bevarte festningsverkene ved *Bocca Tigris*, Weijuan- og Shajiao-fortene.

Humen er etter at det økonomiske oppsvinget i Kina begynte sent på 1900-tallet blitt en travel og blomstrende by med mye industri. Dette har trukket til seg innflytting både fra de omliggende landområder og fra det indre av Kina. 

I handelssammenheng er Humen mest kjent for sin klesindustri. Humen har en fordelaktig beliggenhet nær to storbyer med internasjonale havner, nemlig Hongkong og Shenzhen. Ved Humen går den tungt trafikkerte flerfelts Humenbroen over Perlefloden til vestsiden.